open-index/open-wikipedia-markdown huggingface dataset:
Dany Robin

D**'Dany Robin**, gebuer de 14. Abrëll 1927 zu Clamart, a gestuerwen de 25. Mee 1995 zu Paräis, war eng franséisch Schauspillerin.

Si huet a Filmer ënner der Regie vu sou bekannte Regisseure wéi Marcel Carné, René Clair, Alfred Hitchcock a Sacha Guitry matgespillt.

Mam Schauspiller Georges Marchal war si vun 1951 bis 1969 bestuet.

Duerno war si bis zu hirem trageschen Doud bei engem Brand an hirem Appartement zu Paräis am Joer 1995, mat dem Michael Sullivan bestuet.

## Filmer (Auswiel)
* 1944: *[[Lunegarde (Film)|Lunegarde]]* - Regie: Marc Allégret
* 1946: *[[Les portes de la nuit]]* - Regie: Marcel Carné
* 1947: *[[Le silence est d'or]]* - Regie: René Clair
* 1947: *[[Les amoureux sont seuls au monde]]* - Regie: Henri Decoin
* 1949: *[[Au p'tit zouave]]* - Regie: Gilles Grangier
* 1950: *[[La voyageuse inattendue]]* - Regie: Jean Stelli
* 1951: *[[Deux sous de violettes]]* - Regie: Jean Anouilh
* 1952: *[[La fête à Henriette]]* - Regie: Julien Duvivier
* 1953: *[[Un acte d'amour]]* - Regie: Anatole Litvak
* 1953: *[[Julietta (Film 1953)|Julietta]]* - Regie: Marc Allégret - Haaptacteuren: Jean Marais an Nicole Berger
* 1954: *[[Cadet Rousselle]]* - Regie: André Hunebelle
* 1954: *[[Escale à Orly]]* - Regie: Jean Dréville
* 1955: *[[Napoléon (Film 1955)|Napoléon]]* - Regie: Sacha Guitry
* 1955: *[[Paris canaille]]* - Regie: Pierre Gaspard-Huit
* 1956: *[[C'est arrivé à Aden]]* - Regie: Michel Boisrond
* 1957: *[[Quand sonnera midi]]* - Regie: Edmond T. Gréville
* 1958: *[[L'école des cocottes (Film 1958)|L'école des cocottes]]* - Regie: Jacqueline Audry
* 1959: *[[Les dragueurs]]* - Regie: Jean-Pierre Mocky
* 1959: *[[Le secret du Chevalier d'Éon]]* - Regie: Jacqueline Audry
* 1960: *[[Scheidungsgrund: Liebe]]* - Regie: Cyril Frankel
* 1961: *[[Les amours célèbres]]* - Regie: Michel Boisrond
* 1962: *[[Les mystères de Paris (Film 1962)|Les mystères de Paris]]* - Regie: André Hunebelle
* 1962: *[[Waltz of the toreadors]]* - Regie: John Guillermin
* 1962: *[[Mandrin, bandit gentilhomme]]* - Regie: Jean-Paul Le Chanois
* 1962: *[[Les Parisiennes (Film 1962)|Les Parisiennes]]*, Sketch: *Antonia* - Regie: Michel Boisrond - Haaptacteuren: Jean Poiret
* 1962: *[[Follow the boys]]* - Regie: Richard Thorpe
* 1963: *[[Comment trouvez-vous ma soeur]]* - Regie: Michel Boisrond
* 1966: *[[Don't lose your head]]* - Regie: Gerald Thomas
* 1968: *[['The best house in London]]* - Regie: Philip Saville
* 1969: *[[Topaz (Film)|Topaz]]* - Regie: Alfred Hitchcock

## Um Spaweck
Georges Marchal

De **Georges** Louis **Marchal**, gebuer den 10. Januar 1920 zu Nanzeg, a gestuerwen den 28. November 1997 zu Maurens am Departement Dordogne, war e franséische Schauspiller.

Hien huet a Filmer ënner der Regie vu sou bekannte Regisseure wéi Jean Grémillon, Luis Bunuel, Abel Gance a Sergio Leone matgespillt.

Mat der Schauspillerin Dany Robin war hie vun 1951 bis 1969 bestuet.

## Filmer (Auswiel)

* 1940: *[[Fausse alerte]]* vum Jacques de Baroncelli
* 1941: *[[Premier rendez-vous]]* vum Henri Decoin
* 1942: *[[Le lit à colonnes]]* vum Roland Tual
* 1943: *[[Lumière d'été]]* vum Jean Grémillon
* 1945: *[[Fausse alerte (Film)|Fausse alerte]]* vum Jacques de Baroncelli
* 1946: *[[Les démons de l'aube]]* vum Yves Allégret
* 1947: *[[Torrents]]* vum Serge de Poligny
* 1949: *[[La soif des hommes]]* vum Serge de Poligny
* 1949: *[[Au grand balcon]]* vum Henri Decoin
* 1949: *[[Dernier amour (Film 1949)|Dernier amour]]* vum Jean Stelli
* 1950: *[[La voyageuse inattendue]]* vum Jean Stelli
* 1950: *[[Les derniers Jours de Pompéi (Film, 1950)|Les Derniers Jours de Pompéi]]* vum Marcel l'Herbier
* 1951: *[[Le plus joli péché du monde]]* vum Gilles Grangier
* 1951: *[[Messalina (Film 1951)|Messalina]]* vum Carmine Gallone
* 1952: *[[Douze heures de bonheur]]* vum Gilles Grangier
* 1953: *[[Les trois Mousquetaires (Film 1953)|Les Trois mousquetaires]]* vum André Hunebelle
* 1954: *[[Si Versailles m'était conté]]* vum Sacha Guitry
* 1954: *[[Teodora, imperatrice di Bisanzio]]* vum Riccardo Freda
* 1954: *[[Il visconte di Bragelonne]]* vum Fernando Cerchio
* 1955: *[[Cela s'appelle l'aurore]]* vum Luis Bunuel
* 1956: *[[La mort en ce jardin]]* vum Luis Bunuel
* 1958: *[[Quand sonnera midi]]* vum Edmond T. Gréville
* 1958: *[[La rivolta dei gladiatori]]* vum Vittorio Cottafavi
* 1958: *[[Nel segno di Roma]]* vum Guido Brignone
* 1959: *[[Vacanze d'inverno]]*, vum Camillo Mastrocinque
* 1959: *[[Costa azzurra]]* vum Vittorio Sala
* 1959: *[[Le legioni di Cleopatra]]* vum Vittorio Cottafavi
* 1960: *[[Prisonniers de la brousse]]* vum Willy Rozier
* 1960: *[[Austerlitz (Film)|Austerlitz]]* vum Abel Gance
* 1961: *[[Ulisse contro Ercole]]* vum Mario Caiano
* 1961: *[[Napoléon II, l'aiglon]]* vum Claude Boissol
* 1961: *[[Il colosso di Rodi (Film)|Il colosso di Rodi]]* vum Sergio Leone
* 1965: *[[The Dirty Game]]*, vum Christian-Jaque, Werner Klingler, Carlo Lizzani an Terence Young
* 1967: *[[Belle de jour (Film)|Belle de jour]]* vum Luis Bunuel
* 1969: *[[La voie lactée]]* vum Luis Bunuel
* 1972: *[[Faustine et le bel été]]* vum Nina Companeez
* 1977: *[[Les enfants du placard]]* vum Benoît Jacquot
* 1982: *[[L'honneur d'un capitaine]]* vum Pierre Schoendoerffer

## Televisioun (Serien)
* 1971: *[[Quentin Durward]]*
* 1972: *[[Les Rois maudits]]*
* 1976: *[[Ces beaux messieurs de Bois-Doré‎]]*
* 1979: *[[L'Île aux trente cercueils]]*
* 1978: *[[Gaston Phébus]]*
* 1985: *[[Châteauvallon]]*

## Um Spaweck
David Cameron

Den **David William Donald Cameron**, gebuer den 9. Oktober 1966 zu London, ass e brittesche Politiker. Hie war vun 2010 bis 2016 Premierminister.

Den David Cameron gouf de 6. Dezember 2005 de 26. President vun der Konservativer Partei. Hien ass ausserdeem Deputéierten am Brittesche Parlament vum Waldistrikt Witney am Oxfordshire.

Bei de Parlamentswale vum 6. Mee 2010 kruten déi Konservativ, mam Cameron un der Spëtzt, 306 Sëtz, 20 ze mann fir d'Majoritéit ze hunn. Hie gouf den 11. Mee vun der Kinnigin Elizabeth II. zum Premierminister ernannt, an enger Koalitiounsregierung mat de Liberal-Demokraten.

Bei de Parlamentswale vum 7. Mee 2015 huet d'Konservativ Partei d'absolut Majoritéit vun de Sëtz kritt, an de Cameron blouf Premierminister. Fir déi EU-kritesch Stëmmen a senger Partei ze zëssen, huet hie fir den 23. Juni 2016 e Referendum ausgeruff, doriwwer, op Groussbritannien sollt an der EU bleiwen oder austrieden. Dëse sougenannt Brexit-Referendum goung mat 51,9 % fir en Austrëtt aus, an de Cameron huet doropshin säi Récktrëtt ugekënnegt. Den 13. Juli 2016 gouf d'Theresa May seng Nofollgerin als Presidentin vun der Konservativer Partei an als Premierministesch.

Vum 3. November 2023 bis de 4. Juli 2024 war hien Ausseminister ënner dem Premier Rishi Sunak.

## Um Spaweck
* ''The David Cameron story'', BBC-profiel
Navin Ramgoolam

Den **Navinchandra Ramgoolam**, gebuer den 13. Juli 1947, ass e Politiker vu Mauritius.

Den Navinchandra Ramgoolam ass de Fils vum Sir Seewoosagur Ramgoolam, dem „Papp“ vun der Natioun. Hien huet zu Dublin Medezin studéiert a krut 1977 vum *General Medical Council* vu Groussbritannien d'Erlabnes fir ze praktizéieren. Duerno huet hien nach e *Master* am Droit gemaach, mä ni als Affekot geschafft.

Hie war vun 1995 bis 2000 Premierminister a gouf de 5. Juli 2005 als Leader vun der *Maurition Labour Party*, erëmgewielt.

Bei de Parlamentswale vum Mee 2010 krut d'Regierungskoalitioun genuch Stëmmen, fir an der selwechter Zesummesetzung virunzefueren. Bei de Wale vum 10. Dezember 2014 gouf en net méi erëmgewielt.
Semper Luxembourg

**Semper Luxembourg** ass den Numm vun enger Zäitschrëft zu Lëtzebuerg, déi zanter dem Mäerz 2008 eemol am Mount erauskënnt a gratis un Dokteren, Zänndokteren an Apdikter verschéckt gëtt.

Chefredakter ass den Eric Mertens; Editeur ass DSB Communications s.a., där hiren Direkter den Eric Mertens ass a Conseillère d'administation d'Corinne Rosman.

*Semper Luxembourg* gouf ufanks ënner Lizenz vu *Semper Belgique* gegrënnt, enger Zeitung, déi vum Grupp Roularta erausginn ass, mä 2009 agestallt gouf.

Se huet eng Oplo vu knapps 2000 Exemplairen.

## Quell
*Peter Feist: "Ärztezeitschrift Semper: 'Luxemburgischer als die anderen'." *Lëtzebuerger Land*, Nr. 16, 23. Abrëll 2010, Bäilag *Communication*, S. 14.
Umaru Yar'Adua

Den **Umaru Musa Yar’Adua**, gebuer de 16. August 1951 zu Katsina, a gestuerwen de 5. Mee 2010 zu Abuja, war en nigerianesche Politiker a vum 29. Mee 2007 bis zu sengem Doud Staatspresident vun Nigeria.

Virdru war hien, vum 29. Mee 1999 un, de Gouverneur vun der Regioun Katsina an Nord-Nigeria. No de kontroverséierte Wale vum Abrëll 2007 gouf hien als Nofollger vum Olusegun Obasanjo zum Staatspresident vereedegt. Hie war Member vun der Regierungspartei *Demokratesch Vollekspartei vun Nigeria*.

Hien ass no laanger Krankheet gestuerwen.

## Um Spaweck
L Zuch

Den **L Zuch** ass eng Kategorie vun Noverkéierszich an der Belsch. Den L steet fir dat hollännescht *lokale trein*.
Den L Zuch ass d'Géigestéck zur Regionalbunn oder zum RegionalExpress.
Verbandsgemeng Béibreg-Land

D**'Verbandsgemeng Béibreg-Land** war bis den 1.Juni 2014 eng Verbandsgemeng läit am Äifelkrees Béibreg-Prüm a Rheinland-Pfalz. Si hat hire Sëtz zu Béibreg. Zanter 2014 bilt se sesumme mat der Verbandsgemeng Kyllburg déi nei Verbandsgemeng Bitburger Land mat Sëtz zu Béibreg

## Uertsgemengen
Verbandsgemeng Kyllburg

D**'Verbandsgemeng Kyllburg** war bis den 1. Juli 2014 eng Verbandsgemeng am Äifelkrees Béibreg-Prüm a Rheinland-Pfalz. Si hat hire Sëtz zu Kyllburg. Zanter Juli 2014 bilt se zesumme mat der fréierer Verbandsgemeng Béibreg-Land déi nei Verbandsgemeng Bitburger Land.

## Uertsgemengen
Verbandsgemeng Prüm

D**'[[Verbandsgemeng]] Prüm** läit am Äifelkrees Béibreg-Prüm a Rheinland-Pfalz. Si huet hire Sëtz zu Prüm.

## Uertsgemengen
Fooschtbaach

D**'Fooschtbaach** ass eng kleng belsch-lëtzebuergesch Baach an der Gemeng Ëlwen an an der Gemeng Gouvy an der Provënz Lëtzebuerg. An der Belsch gëtt se *Pihon* genannt.

Se huet hir Quell am Nordoste vu Beesslek um Flouer *Helven* nieft dem CR337 op enger Héicht vu ronn 490 Meter. Vun do leeft se a Richtung Nordwesten, eng Zäit laang parallel mat der Eisebunnsstreck Lëtzebuerg-Gouvy, fir tëscht de Gossemaarken *LB 281* an *LB 282* an d'Belsch ze lafen.

Eng ronn 1.500 Meter duerno leeft se dann net wäit vum fréieren Y vun den Eisebunnsstrecken Rivage-Gouvy a Libramont-Sankt Vith, an d'Ourthe orientale.

Et ass domat zu Lëtzebuerg nieft der Kuer an hiren Niewebaachen eng vun den eenzege Baachen déi zum Meusebaseng gehéiert.

D'Quellgebitt vun der Fooschtbaach stellt e Fiichtgebitt mat enger grousser Biodiversitéit duer, dat zum Natura-2000-Vulleschutzgebitt “Vallée de la Woltz et affluents de la source à Troisvierges” (LU0002001) gehéiert. 2019 gouf zousätzlech d'Naturschutzgebitt Hautbellain-Fooschtbaach gesetzlech festgeluecht.

## Kuckt och
Faascht

**Faascht** ass e Flouernumm an den Numm vun enger klenger Uertschaft mat zwéi Bauerenhäff an der belscher Gemeng Atert.

Op verschiddene belschen topographesche Kaarte ginn déi zwéin Häff *Ferme Faascht* genannt. Op lëtzebuergeschen topographesche Kaarten, heescht den Haff am Norden *Ferme Kessler* an deen am Süden *Ferme Fagneray*.

An de Wise südlech a südëstlech vun den zwéin Häff läit d'Quellgebitt vun der Reitgesbaach.
Automotrice AM 75 SNCB

D**'Automotrice AM 75** vun der SNCB ass eng Serie vun Automotricë fir den InterRegio-, P Zuch an L Zuchtrafic.
## Allgemenges
* Haut sinn et déi eenzeg véierdeeleg Automotricë vun der SNCB.
* Se sinn, gradewéi d'Automotricen 62-79, mat hallefautomateschen Henricot-Kupplungen ekipéiert, a kënne mat deenen an Traktioun ("Unité Multiple") fueren.
* All d'Maschinne gehéieren zum Depot Charleroi-Sud.
* Et ass geplangt d'Serie an de Joren 2011 an 2012 ze moderniséiere fir se nach bis zu 17 Joer asetzen ze kënnen

## Asaz
* InterRegio b: Antwerpen - Bréissel
* InterRegio k: Tournai - Jambes
* InterRegio l: Binche - Louvain-la-Neuve
* L Zich ëm Antwerpen an Herentals
* Mat engem L Zuch fuere se och bis op Roosendaal an Holland.

## Um Spaweck
AM 75 op belrail.be
Verbandsgemeng Bad Münster am Stein-Ebernburg

D**'[[Verbandsgemeng]] Bad Münster am Stein-Ebernburg** ass eng däitsch Gebittskierperschaft, déi aus engem Verband vun 10 Membergemenge besteet, am Landkrees Bad Kreuznach.

## Membergemengen
Grégoire-Joseph Chapuis

De **Grégoire-Joseph Chapuis**, gebuer zu Verviers am deemolge Fürstentum Léck den 11. Abrëll 1761, a gestuerwen den 2. Januar 1794, war e belschen Dokter, Philosoph a Politiker.

Hie war den éischten Dokter deen an der Belsch e Keeserschnëtt gemaach huet.

De Chapuis, dee sech staark fir d'Ausbildung vun der Aarbechterklass agesat huet, war an der Zäit vun der franséischer Revolutioun Officier de l'état civil zu Verviers. Hien huet sech besonnesch fir d'zivilt Bestietnes an der Belsch agesat, an dat éischt war den 22. Februar 1793. Wéi am Duerchernee vun där Zäit de Prënzbëschof Méan mat Hëllef vun de Éisträicher nees eng kuerz Zäit un d'Rudder koum, gouf de Chapuis festgeholl an zum Doud verurteelt.

Hie gouf den 2. Januar 1794 zu Verviers op der Place des Récollets (haut Place du Martyr) higeriicht.

Op där Plaz krut hien 1880 e Monument opgeriicht. Um Sockel vum Monument steet: "*mort pour l'indépendance du pouvoir civil*". De Chapuis war vun do un d'Symbol vun de Fräidenker. D'Skulptur ass sou ausgeriicht datt de Chapuis, op dat Haus kuckt an deem a viru sengem Doud geschafft huet.
Emmanuel Tesch

Den **Emmanuel Tesch**, gebuer den 9. Dezember 1920 zu Hesper, a gestuerwen den 10. Oktober 2011 op der Kockelscheier, war e lëtzebuergesche Chimiesingenieur a Manager.

Hien huet 1940 säi Studium op der RWTH Aachen ugefaangen. Joergang 1920, gouf hien 1942 zwangsrekrutéiert, wourop hien desertéiert ass an an de Maquis a Frankräich gaangen ass. Nom Krich huet hie säi Studium op der ETH Zürich als Chimiesingenieur ofgeschloss.

Dem "Manu" Tesch seng berufflech Carrière huet 1948 bei der *[[Heintz Van Landewyck|Manufacture de tabacs Heintz Van Landewyck]]* ugefaangen, wou hien als Ingenieur beschäftegt war. 1951 gouf hien Administrateur-délégué a Gerant bei der Société générale pour le commerce de produits industriels (SOGECO), enger Grousshandelsfirma déi vu sengem Schwéierpapp Léon Laval gegrënnt gi war. Hie war bis 2004 Member vum Verwaltungsrot vun der SOGECO, déi 1998 a Société de gestion de valeurs mobilières et immobilières (SOGEVA) ëmbenannt gouf.

Den Emmanuel Tesch gouf 1958, dem Joer wou säi Papp sech aus dem Verwaltungsrot vun der Arbed zeréckgezunn huet, Member vum Collège des Commissaires vum Stolgrupp. Hien huet als Protégé vum Tony Neuman gegollt. 1968 huet hien de Schrëtt an de Verwaltungsrot gemaach. Zwee Joer virum Ausbroch vun der Kris, 1972, ass den Emmanuel Tesch als Successeur vum Tony Neuman President vum Verwaltungsrot vun der Arbed, der wichtegster Entreprise am wichtegste lëtzebuergesche Wirtschaftssecteur, ginn. An där Funktioun hat hien eng bedeitend Roll dobäi d'Arbed duerch d'Stolkris ze féieren. Hie gëllt an deem Kontext och als ee vun de Pappe vun der Tripartite. Den Emmanuel Tesch ass bis 1991 President vun der Arbed bliwwen, Funktioun déi dunn de Georges Faber iwwerholl huet.

Vun 1974 bis 1992 war den Emmanuel Tesch och President vun der * [[Chambre de commerce du Grand-Duché de Luxembourg|Chambre de commerce]]*, eng Plaz déi traditionell der Arbed zougestanen huet.

Hie war vun 1967 bis 1969 President vum Automobile Club du Grand-Duché de Luxembourg. Hie war och bis 2004 Member vum Verwaltungsrot vu Foyer Finance.

Den Emmanuel Tesch huet 1949 d'Thérèse Laval (1921-2008) bestuet. Hire Fils François ass 1951 gebuer. Dem Emmanuel Tesch seng Eltere waren de Georges Tesch an d'Andrée Weckbecker. Säin Urgrousspapp Hubert Adolphe Tesch war e Brudder vum Victor Tesch, seng Urgroussmamm Annette Tesch-Berger eng Duechter vum Banquier Nicolas Berger.

## Auszeechnungen
* 

## Quellen
*Luxemburger Wort: "Emmanuel Tesch (1920-2011)", 12. Oktober 2011, Säit 71
*Lëtzebuerger Journal: "Luxemburg verliert seinen letzten „Stahlbaron“", 12. Oktober 2011
*Jules Mersch: *Biographie nationale*, Vol. XIX, p.&nbsp;91.
Henri Ahlborn

Den **Henri Ahlborn**, gebuer de 16. Januar 1934 an der Stad Lëtzebuerg, ass e lëtzebuergeschen Ekonomist.

Vun 1978 bis 1992 war hien Direkter vun der Chambre de commerce zu Lëtzebuerg.

Den Henri Ahlborn war vun 1993 bis 2002 an nach eng Kéier 2007 Haffmarschall um Groussherzoglechen Haff vu Lëtzebuerg.

1979 gouf hie Vizepresident vum Lëtzebuerger Roude Kräiz an 2002 den éischte President vun der Agence du bénévolat.
## Gielercher
*
*  *Großes Ehrenzeichen für Verdienste um die Republik Österreich*.
Croix-Rouge luxembourgeoise

D**'Croix-Rouge luxembourgeoise**, déi national Rout-Kräiz-Gesellschaft vu Lëtzebuerg, ass en Deel vum *[[Mouvement international de la Croix-Rouge et du Croissant-Rouge]]*.

## Historique

 
D*'Croix-Rouge luxembourgeoise* gouf 1914 an d'Liewe geruff a gouf dat selwecht Joer vum *[[Comité international de la Croix-Rouge]]* unerkannt.

### Direkteren
* Vun 1930 bis 1940: Auguste Rockenbrod
* vun 1940 bis 1945: -
* Vun 1945 bis 1972: Pierre Knaff
* Vun 1972 bis 1987: Roland Hoff
* Vun 1987 bis 2013: Jacques Hansen
* Zanter 2013: Michel Simonis

## Organisatioun

## Aktivitéiten

## Literatur
* Charles Barthel, *Au service de l'humanité, Histoire de la Croix-Rouge luxembourgeoise 1870 - 1914 - 2014*, avec les contributions de Jacques Hansen et Gaby Sonnabend, Imprimé by myprint by Saint Paul, Luxembourg, 2014, 350 S., ISBN 978-99959-0-089-2

## Um Spaweck
* Websaït vun der ''Croix-Rouge luxembourgeoise''
Leo Müller

* Leo Müller, éisträicheschen Erfinder.
* Leo Müller, lëtzebuergeschen Editeur, Journalist a Politiker.
* Leo Müller, e lëtzebuergesche Vëlossportler.

## Kuckt och
* Léon Muller
Self-service

**Self-service** ass e Konzept am Handel, bei deem de Client sech déi ugebuede Wueren oder Servicer ouni Hëllef vu Personal eraussicht, sech da selwer zerwéiert an da bezillt.

Déi gängegst Aart vu Self-service ass déi a Supermarchéen oder och soss Geschäfter; et gëtt awer och Self-service-Restauranten oder Cafeteriaen.

Och bei Automaten, bei deenen ee Gedrénks, Iessen oder soss Wueren eraussichen a kafe kann, schwätzt ee vu Self-service.
Self-service-Automate gëtt et och fir Déngschtleeschtungen, wéi z.&nbsp;B. fir Ticketen fir den Transport, oder z.&nbsp;B., fir Saachen auszeléinen, wéi z.&nbsp;B. Vëloen.

De Virdeel vum Self-service (fir de Verkeefer) ass, datt e manner oder kee Personal brauch, fir ze verkafen, an de Client sech no sengem eegene Rhythmus a Goût Saachen eraussiche kann, wat d'Geleeënheet zu Impulsivkeef erhéicht.
Henri Loutsch

Den **Henri Loutsch**, gebuer de 24. Juli 1905 zu Péiteng, a gestuerwen den 30. Oktober 1979 an der Stad Lëtzebuerg, war e lëtzebuergesche Chirurg.

Vun 1947 bis 1959 war hie President vun der *Société des sciences médicales du grand-duché de Luxembourg*, der *[[Section des sciences médicales (Institut grand-ducal)|Section des sciences médicales]]* vum *[[Institut grand-ducal]].*

Vun 1979 u war hie bis zu sengem Doud Vizepresident vun der *[[Croix-Rouge luxembourgeoise]]*, wou hien Nofollger vum verstuerwenen Tony Neuman (1902 - 1979) gi war.

1967 huet hien als Nofollger vum Adolphe Faber d'Presidence vum Collège médical iwwerholl, eng Funktioun déi hie bis 1974 erfëllt huet.
Juliette Mayniel

D**'Juliette Mayniel**, gebuer den 22. Januar 1936 zu Saint-Hippolyte, a gestuerwen den 21. Juli 2023 zu San Miguel de Allende, Mexiko, war eng franséisch Schauspillerin.

Si ass d'Mamm vum Schauspiller Alessandro Gassman.

## Gielercher
Silberner Bär um Filmfestival vu Berlin 1960 als bescht Schauspillerin am Film *[[Kirmes]] * vum Wolfgang Staudte

## Filmer
### Kino
* 1959 *[[Les cousins]]* vum Claude Chabrol mam Gérard Blain a Jean-Claude Brialy
* 1959 *[[Pêcheurs d'Islande]]* vum Pierre Schoendoerffer mam Jean-Claude Pascal a Charles Vanel
* 1959 *La nuit des traqués* vum Bernard-Roland mam Philippe Clay a Sami Frey
* 1960 *[[Un couple]]* vum Jean-Pierre Mocky mam Jean Kosta an Nadine Basile
* 1960 *[[Les yeux sans visage]]* vum Georges Franju mam Pierre Brasseur, Alida Valli an Edith Scob
* 1960 *[[Marche ou crève]]* vum Georges Lautner mam Bernard Blier a Roger Dutoit
* 1960 *[[Kirmes (Film)|Kirmes]]* vum Wolfgang Staudte mam Götz George a Wolfgang Reichmann
* 1961 *La peau et les os* vum Jean-Paul Sassy mam Gérard Blain an André Oumansky
* 1961 *[[Les godelureaux]]* vum Claude Chabrol mam Jean-Claude Brialy a Bernadette Lafont
* 1962 *La guerra di Troia* vum Giorgio Ferroni mam Steve Reeves an John Drew Barrymore
* 1962 *Jusqu'à plus soif* vum Maurice Labro mam Pierre Michaël a Bernadette Lafont
* 1962 *[[À cause, à cause d'une femme]]* vum Michel Deville mam Jacques Charrier a Mylène Demongeot
* 1963 *[[Landru (Film 1963)|Landru]]* vum Claude Chabrol mam Michèle Morgan a Charles Denner
* 1963 *[[Ophélia]]* vum Claude Chabrol mam Alida Valli a Claude Cerval
* 1964 *Amori pericolosi* Sketch *Il passo* vum Giulio Questi mam Frank Wolff a Graziella Granata
* 1965 *Assassinio made in Italy* vum Silvio Amadio mam Hugh O'Brian a Cyd Charisse
* 1969 *L'alibi* vum Adolfo Celi, Vittorio Gassman a Luciano Lucignani mam Vittorio Gassman an Adolfo Celi
* 1969 *Il gatto selvaggio* vum Andrea Frezza mam Carlo Cecchi 
* 1964 *Scusi, facciamo l'amore?* vum Vittorio Caprioli mam Pierre Clémenti a Claudine Auger
* 1970 *Quella piccola differenza* vum Duccio Tessari mam Pino Caruso 
* 1970 *Un amore oggi * vum Edoardo Mulargia mam Gino Lavagetto 
* 1973 *Piedone lo sbirro* vum Steno mam Bud Spencer a Raymond Pellegrin
* 1974 *Femmes au soleil* vum Liliane Dreyfus mam Geneviève Fontanel 
* 1975 *Peccati in famiglia* vum Bruno Gaburro mam Michele Placido a Simonetta Stefanelli
* 1974 *Il vizio di famiglia* vum Mariano Laurenti mam Edwige Fenech a Renzo Montagnani
* 1976 *I prosseneti* vum Brunello Rondi mam Stefania Casini an Alain Cuny
* 1976 *Maestro di violino* vum Giovanni Fago mam Domenico Modugno a Rena Niehaus
* 1976 *Bestialità* vum Peter Skerl mam Philippe March an Enrico Maria Salerno
* 1978 *Solamente nero* vum Antonio Bido mam Stefania Casini a Massimo Serato

### Televisioun (Auswiel)
*1968 *L'odissea* (TV-Serie) vum Franco Rossi
*1978 *Madame Bovary* (TV-Serie) vum Daniele D'Anza

## Um Spaweck
Jeanne Valérie

D**'Jeanne Valérie**, gebuer **Micheline Yvette Voituriez ** de 14. August 1941 zu Paräis, ass eng franséisch Schauspillerin.

## Filmer (Auswiel)
* 1959: *[[Les liaisons dangereuses (Film)|Les liaisons dangereuses]] * vum Roger Vadim
* 1959: *[[À double tour]] * vum Claude Chabrol
* 1960: *[[Salambò]] * vum Sergio Grieco 
* 1960: *[[Labbra rosse]] * vum Giuseppe Bennati 
* 1961: *[[Le jeu de la vérité]] * vum Robert Hossein
* 1961: *[[L'imprevisto (Film 1961)|L'imprevisto]] * vum Alberto Lattuada
* 1962: *[[Mandrin]] * vum Jean-Paul Le Chanois
* 1962: *[[Julia, Du bist zauberhaft]] * vum Alfred Weidenmann
* 1962: *Le pillole di Ercole* vum Luciano Salce
* 1963: *[[La porteuse de pain (Film 1963)|La porteuse de pain]] * vum Maurice Cloche
* 1963: *[[Cadavres en vacances]] * vum Jacqueline Audry
* 1964: *[[Le voci bianche]]* vum Pasquale Festa Campanile mam Sandra Milo an Anouk Aimée
* 1964: *[[Se permettete parliamo di donne]] * vum Ettore Scola
* 1965: *Nick Carter et le trèfle rouge * vum Jean-Paul Savignac
* 1969: *[[Joë Caligula - Du suif chez les dabes]] * vum José Bénazéraf
* 1991: *[[La villa del venerdì]] * vum Mauro Bolognini

## Um Spaweck
Bordunmusek zu Lëtzebuerg

## Borduninstrumenter
Zu de sougenannte Borduninstrumenter gehéieren als wichtegst Vertrieder d'Dréileier, déi och op Lëtzebuergesch Dullemajik genannt gëtt, an den Duddelsak. Déi zwee Instrumenter sinn och am lëtzebuergesche Folklor déif verwuerzelt a goufe bis zum Ufank vum 20. Joerhonnert nach op Kiermessen an anere folkloristeschen Evenementer gespillt. De Guy Schons huet d'Geschicht vun der Dullemajik zu Lëtzebuerg a sengem Buch „Feuertanz und Firlefanz“ dokumentéiert. Den Duddelsak gouf och zu Lëtzebuerg gespillt. Bei der Maclotte, engem folkloristesche Bauerendanz, goufen typesch Melodien um Duddelsak gespillt.

Et fënnt een an den Archive vill Biller, oder Kofferstéch, déi Duddelsakspiller weisen. An de Soen an an de Geschichte liest een, mol hei mol do, iwwer e „Sackpfeifenspieler“, sou zum Beispill an der Mär vum „Heupfeifer von Schönfels“ aus der Mierscher Géigend. Béid Instrumenter sinn awer am Ufank vum 20. Joerhonnert aus der musikalescher Traditioun zu Lëtzebuerg verschwonnen.

Zu Lëtzebuerg gouf et kee wierklech eegenen Typ vun Duddelsak. Gréisstendeels kann ee soen, datt Lëtzebuerg an d'Belsch de selwechten Duddelsak haten. Et ass eng Mëschung vun enger däitscher Schéiferpäif an engem franséische Béchonet, deen haut als „Breughel“-Duddelsak bekannt ass. Deen Duddelsak gëtt an der Belsch erëm méi gebaut, wou et och eng laang Duddelsaktraditioun gëtt, déi och Lëtzebuerg a seng fréier Provënze wéi Arel, Marche oder Durbuy betrëfft.

## Bordunmusek haut
Haut gëtt et zu Lëtzebuerg e puer Gruppen, déi probéieren, déi al Borduninstrumenter erëm populär ze maachen, an och am Gebrauch hunn. Déi éischt Gruppe ware wuel Dullemajik vum Guy Schons an déi lëtzebuergesch Folkband „Vun tuuten a bloosen“, zu deenen och de Pit Vinandy eng Zäit gehéiert huet. Haut ass et virun allem d'Grupp D'Lompekréimer, déi déi al traditionell Lëtzebuerger Stécker a Bauerendänz mat Duddelsak an Dréileier arrangéiert an och selwer vill Stécker komponéiert. Den Oliver Kayser an de Pit Vinandy déi dës Grupp gegrënnt hunn, spillen och de Breughel-Duddelsak. D'Grupp Clanrock huet och den Duddelsak am Repertoire a spillt vill al Lëtzebuerger Lidder. Zu där Grupp gehéieren och déi zwéi vun de Lompekréimer.

## Literatur
* Schons, Guy, 2004, Feuertanz und Firlefanz: Luxemburger Fest- und Alltagskultur in Mittelalter und früher Neuzeit, Imprimerie Centrale, Lëtzebuerg, 380 S.
Luxemburger Volksblatt

**Luxemburger Volksblatt** housche méi Zeitungen zu Lëtzebuerg:
* Luxemburger Volksblatt (1880-1887), eng Bäilag vum *[[Luxemburger Sonntagsblatt für Erbauung, Unterhaltung und Belehrung]]*, erausgi vum Jean-Baptiste Fallize;
* Luxemburger Volksblatt (1901-1902), dat virdrun *[[Der Patriot]]* housch a vum Nikolaus Wies erausgi gouf; 
* Luxemburger Volksblatt (1933-1941), eng rietsextrem Dageszeitung erausgi vum Leo Müller.
Golf vu Mexiko

De **Golf vu Mexiko** (en.: *Gulf of Mexico*, es.: *Golfo de México*) ass e Mier an Nordamerika.

Ronderëm leie Mexiko (mat de Staate Yucatán, Campeche, Veracruz, Tamaulipas), d'Vereenegt Staaten (mat de Bundesstaate Florida, Alabama, Louisiana, Mississippi, Texas) an d'Insel Kuba.

Duerch d'Strooss vu Yucatan ass de Golf vu Mexiko mam Karibesche Mier verbonnen, an duerch d'Strooss vu Florida mam Atlanteschen Ozean.

Zu de gréisste Flëss, déi an de Golf vu Mexiko lafen, zielen de Mississippi, de Río Bravo/Rio Grande an de Río Grijalva. Hafestied sinn ë.&nbsp;a. Tampa, New Orleans, Houston, Tampico, Veracruz an Havana.

De Golfstroum huet seng Originnen am Golf vu Mexiko.

Den 20. Abrëll 2010 gouf et eng 64 Kilometer virun der Küst vu Louisiana op der Buerplattform *[[Deepwater Horizon]]* eng Explosioun, no där all Dag eng 800 m³ Pëtrol an d'Mier gelaf sinn an de Golf verknascht hunn. Bei der Explosioun koumen 11 Mann ëm d'Liewen an eng ronn honnert goufe méi oder manner schwéier blesséiert. De 15. Juli 2010 huet de Proprietär vun der Buerplattform d'British Petroleum annoncéiert datt d'Fuite fir d'éischt zanter 88 Deeg konnt gestoppt ginn.

Den 2. September 2010 war et bal nees zu enger Katastroph komm, wéi et op der Plattform *Vermilion 380* déi Mariner Energy gehéiert, eng Explosioun gouf. Déi 13 Mann Besatzung konnt gerett ginn.

## Um Spaweck
Klaus Giischterklaus

D**'Klaus Giischterklaus** ass eng Klaus nieft der Wallfaartskapell Giischterklaus an der Uertschaft Giischterklaus.

De leschte Klausner ass 1938 gestuerwen a gouf an der Kapellchen um Kierfecht begruewen.
Nelly Wies

D**'Nelly Wies-Weyrich**, gebuer als **Catharina Cornelie Weyrich** den 10. Mee 1933 an der Stad Lëtzebuerg, a gestuerwen de 5. Juli 2019, war eng lëtzebuergesch Sportlerin am Bouschéissen an Olympionickin.

## Karriär
D'Nelly Weyrich ass relativ spéit, eréischt mat 30 Joer, bei d'Bouschéisse komm, wéi se Member an der Flèche d'or gouf, de Club an deem hire Mann François Wies aktiv war.

An hirer Karriär war si aachtmol Landesmeeschterin an huet Lëtzebuerg 1972 op den Olympesche Spiller zu Münche vertrueden. Si war deemools déi eenzeg Fra an der Lëtzebuerger Delegatioun. Mat 2.252 Réng koum si ënner 40 Konkurrentinnen aus 21 Natiounen op d'Plaz 24.

Am selwechte Joer war si Sportlerin vum Joer.

## Literatur

* Gricius, Pierre. *Luxemburger Sportlerinnen bei den olympischen Spielen 1924 - 2012*. Luxembourg: Conseil national des femmes, 2013. Print. S. 96-97. ISBN 978-2-9599734-5-1

## Kuckt och
Jean Alfonsetti

De **Jean Alfonsetti**, gebuer den 10. Januar 1908 zu Duelem, an do gestuerwen den 2. Juli 1984, war e lëtzebuergesche Vëlossportler an Olympionik.

Hie war fir Lëtzebuerg 1928 op den Olympesche Spiller zu Amsterdam dobäi. Am Stroossefuere gouf hien do den 42. vun 63.

1928 war hie bei de Landesmeeschterschaften den Drëtte ginn.

## Kuckt och
René Andring

De **René Andring**, gebuer den 11. September 1939 zu Bartreng, ass e fréiere lëtzebuergesche Vëlossportler.

Hie war fir Lëtzebuerg 1960 op den Olympesche Spiller zu Roum dobäi. Am Stroossefuere gouf hien do de 25. vun 148.

1959 war hien 3. am Grand Prix Général Patton.
 
1960 konnt hien als Amateur eng zweet Plaz an de Landesmeeschterschafte maachen.
## Kucht och
Pierre-Joseph Müller

De **Pierre-Joseph Müller**, gebuer den 21. Februar 1894 an der Stad Lëtzebuerg, an och do gestuerwen de 7. Januar 1978, war e lëtzebuergeschen Historiker a Lycéesprofesser.

Am Ufank vu senger Karriär war de Pierre J. Muller Sproocheprofesser am Dikrecher Kolléisch, duerno koum hien 1928 an de Meedercherslycée an d'Stad, an 1934 an den Atheneum..

Duerch d'Initiativ vum P. J. Müller an dem deemolege Generalsekretär vun der *[[Union des villes et centres touristiques]]* Jérôme Anders, ass de 26. August 1933 zu Stengefort déi éischt lëtzebuergesch Jugendherberg opgaangen. Wéi den 19. Abrëll 1934 d'Ligue nationale luxembourgeoise pour les auberges de la jeunesse gegrënnt gouf, ass de Pierre J. Müller President dovu ginn. 1937 ass hien op Propositioun vum Marc Sangnier och President vum internationale Jugendherbergsverband (*International Youth Hostel Federation* - IYHF) ginn.

Wéinst senger politescher Haltung wärend der Nazi-Occupatioun ass de P.J. Muller den 30. Mäerz 1948 vu senge Funktiounen als Professer mat Réckwierkung op den 19. September 1944 revoquéiert ginn.

## Wierker (Auswiel)
* *Tatsachen aus der Geschichte des Luxemburger Landes*, 1932 (Neuauflage 1939, 1963, 1968).

## Literatur
* Pierre Lech, *L'Association des professeurs durant les crises avant, pendant et après la Seconde Guerre mondiale (1930-1955)* ; in: *100 ans - Chronique de l'[[APESS]]*, erausgi vun der APESS (Dikrech) & vun den Auteure selwer, 2006; Drock: REKA s.a., Leideléng; 525 Säiten; vgl. besonnesch d'Ss. 193-196 (ad: P.J. Müller), am Kapitel *Les collaborateurs dans les rangs de l'Association des professeurs*!
* Lang, C., 1967. *Le personnel de l'enseignement secondaire et supérieur du Grand-Duché de Luxembourg, 1839-1922. Travail statistique de [[Félix Heuertz]] (1922), complété par Charles Lang (1967).* Publications du Ministère de l'Éducation nationale, Luxembourg, 125 S. (Muller Pierre-Joseph: S. 68-69).

## Kuckt och
Nazikollaboratioun zu Lëtzebuerg
Jean Colbach

De **Jean Colbach**, gebuer den 2. Januar 1897 zu Lima a gestuerwen den 3. Oktober 1957 an der Stad Lëtzebuerg, war e lëtzebuergesche Kuerzstreckeleefer.

Hien hat Lëtzebuerg 1920 op den Olympesche Spiller zu Antwerpen vertrueden, wou en am 100 m-Laf ugetrueden ass, an an der éischter Virronn ausgescheet ass.

Zesumme mam Paul Hammer, dem Jean Proess an dem Alex Servais hat déi lëtzebuergesch Vertriedung et am 4 × 100 m bis an d'Finall gepackt, wou se déi 6. Plaz erreecht haten.

## Kuckt och
Luxemburger Volksblatt (1880-1887)

**Luxemburger Volksblatt** war den Titel vun enger Zeitung, déi tëscht dem 4. Januar 1880 an 1887 als eng Bäilag vum *[[Luxemburger Sonntagsblatt für Erbauung, Unterhaltung und Belehrung]]* erauskoum, dat de Bernard Haal, Präses vum Geselleveräin, 1869 an d'Liewe geruff hat.

Den Editeur war de Jean-Baptiste Fallize. Et koum ufanks sonndes eraus, vum 2. Abrëll 1884 och nach mëttwochs.
Gedréckt gouf et ufanks beim J. Hary, duerno an der Sankt-Paulus-Dréckerei. Ënnertitel war *Politisches Beiblatt zum Luxemburger Sonntagsblatt*, an de Motto: *In diesem Zeichen wirst du siegen*.

Wéi de Fallize 1887 zum apostoulesche Prefet an Norwegen ernannt gouf, war et mat der Zeitung eriwwer.

### Source
*   Romain Hilgert: *[http://www.gouvernement.lu/publications/luxembourg/presse_1704_2004/index.html Les journaux au Luxembourg 1704-2004/Zeitungen in Luxemburg 1704 bis 2004].* Lëtzebuerg: SIP, 2004.
Luxemburger Volksblatt (1901-1902)

**Luxemburger Volksblatt** war eng Zeitung, déi tëscht dem 3. Januar 1901 an dem 4. Oktober 1902 erauskoum. Et war dëst den neien Titel vun der Zeitung *[[Der Patriot]]*.
## Literatur
, S.155.

## Kuckt och
* Lëscht vun Zeitungen an Zäitschrëften zu Lëtzebuerg
Luxemburger Volksblatt (1933-1941)

***Luxemburger Volksblatt. Unabhängige Tageszeitung*** war den Titel vun enger rietsextremer Zeitung, déi tëscht dem 27. Mee 1933 an dem 30. Oktober 1941 wiertes erauskoum. Hiert Motto war *Arbeit, Autorität, Heimattreue*. Editeur war de Leo Müller, dee virdru Redakter beim *[[Luxemburger Wort]]* gewiescht war.

Politesch Usiichten, déi d*'Volksblatt* vertrueden huet, waren ë.&nbsp;a. eng "*„rücksichtslose Säuberung von gewissen fremden Elementen, die unser Volk verderben*". Iwwer der Annoncë-Rubrik housch et: "*Letzeburger, kâft bei Letzeburger!*" Rekurrent Theeme waren eng staark, "reng" Natioun, déi vu baussen an duerch Auslänner am Land bedreet wier; de Kampf géint de Parlamentarismus a géint d'Parteien, déi d'Interesse vum "Vollek", vun "deene klenge Leit", iwwerdubbere géifen; fir eng staark "Führer"figur, fir Korporatissem, asw. De belsche *[[Rexisme]]* vum Léon Degrelle war bei villem d'Virbild.

Nom Däitschen Iwwerfall op Lëtzebuerg, am Mee 1940, ass d'Volksblatt ufanks virun erauskoum. Getrei dem neie Meeschter war den Ënnertitel ewell *[[Heim ins Reich]]*. Am Oktober 1941 gouf et definitiv agestallt a vum *Nationalblatt* iwwerholl.

### Literatur
* Romain Hilgert: *Zeitungen in Luxemburg 1704-2004*. SIP, 2004, S. 190-191.
* Sokrates.lu & Lucien Blau (o.D.): ''Nationalisme, national-populisme au Luxembourg''. S. 277-339.
Marc Sangnier

De **Marc Sangnier**, gebuer den 3. Abrëll 1873 zu Paräis, an do gestuerwen den 28. Mee 1950, war e franséische kathoulesche Jurist, Journalist a Politiker.

Hie war de Pionéier vun de Jugendherbergen a Frankräich. 1930 huet hien déi éischt franséisch Jugendherberg opgemaach an d*'Ligue française pour les auberges de feunesse* (LFAJ) gegrënnt. 1932 gouf hie Matgrënner vun der *Fédération internationale des auberges de jeunesse* (International Youth Hostel Federation - IYHF). Op seng Propositioun hin ass 1937 de Lëtzebuerger Pierre-Joseph Müller zu Paräis als President vun der IYHF gewielt ginn.

De Marc Sangnier huet um internationale Meeting vun den Ajisten, deen am Juni 1935 zu Lëtzebuerg war, deelgeholl. Bei där Geleeënheet huet hien den 29. Juni 1935 op Invitatioun vum Touring Club eng Konferenz an der Stad am Festsall vun der Arbed gehalen.

Säin Doud ass zu Lëtzebuerg besonnesch an de kathoulesche Kreesser zur Kenntnis geholl ginn. An der "Revue des Revues" vum 26. Juli 1950 ass d'Wort kuerz op de Verstuerwenen agaangen. E bësse méi spéit huet d'kathoulesch Zeitung op eng "Plackett Marc Sangnier" opmierksam gemaach, e Buch, dat an nächster Zäit zu Paräis erauskomme sollt.
Nic Scheitler

Den **Nic Scheitler**, gebuer den 18. Mee 1910 zu Nidderkuer, an do gestuerwen den 18. September 1999, war e lëtzebuergesche Gewiichthiewer, am Mëttelgewiicht.

Hien hat Lëtzebuerg 1928 op den Olympesche Spiller zu Amsterdam, an 1936 op deene vu Berlin vertrueden.

1928 hat hie mat 275&nbsp;kg déi 14. Plaz vu 15 krut, an 1936 mat 350&nbsp;kg eng repektabel 5. Plaz vu 14.

## Kuckt och
*Lëscht vu lëtzebuergeschen Olympionicken
Prosper Schroeder (Wëssenschaftler)

De **Prosper Schroeder**, gebuer den 28. Oktober 1934 zu Dikrech, a gestuerwen de 14. Mee 2010 zu Miersch, war e lëtzebuergesche Wëssenschaftler, Ingenieur am Génie civil an Dokter an den Ingenieurswëssenschaften.

Hie war vun 1993 bis 2003 President vum Verwaltungsrot vum *[[Institut supérieur de technologie]]* (IST).

Vun 1989 bis 1996 war hie President vun der *[[Association luxembourgeoise des ingénieurs, architectes et industriels]]* (ALIAI).

De Prosper Schroeder war vun 1976 u Member vun der Société des naturalistes luxembourgeois, a vun 1980 u *Membre correspondant* an dono *Membre effectif* vun der *[[Section des sciences naturelles, physiques et mathématiques (Institut grand-ducal)|Section des sciences naturelles, physiques et mathématiques]]* vum *[[Institut grand-ducal]]*.

## Publikatiounen
* Schroeder, Prosper, 2008. *L'impact de la philosophie de Kant sur l'évolution de la pensée d'Einstein.* Les Cahiers luxembourgeois: revue libre des lettres, des sciences et des arts n° 1: 65-88. Luxembourg.
* Schroeder, Prosper, 2007. *La loi de la gravitation universelle — Newton, Euler et Laplace: le cheminement d'une révolution scientifique vers une science normale.* Paris: Springer. 553 p. http://books.google.com/books?id=lOUz0PGbdfMC&hl=fr&source=gbs_ViewAPI 
* Schroeder, Prosper, 2005. *La genèse de la loi de la gravitation universelle et la tentative de sa démonstration à travers le problème des trois corps et la théorie de la Lune – de Newton à Euler et Laplace.* Inaugural-Dissertation an der Fakultät PPP der Otto-Friedrich-Universität Bamberg, 2005, 423 S. PDF

## Literatur
* J.W. & C.C., 2010. ''Prosper Schroeder, un grand ingénieur, nous a quittés.'' Luxemburger Wort 2010 (2. Juli), S. 66. Den Noruff um Site vun der A.L.I.A.I
* Massard, J.A., 2015. *[http://massard.info/pdf/Massard_2015_5-302_add.pdf La Société des naturalistes luxembourgeois de 1890 à 2015.]* Bulletin de la Société des naturalistes luxembourgeois 116, S. 5-302 [Prosper Schroeder: S. 240-241].
Ligue nationale luxembourgeoise pour les auberges de la jeunesse

D**'Ligue nationale luxembourgeoise pour les auberges de la jeunesse (L.A.J.)** war de Verband vun de lëtzebuergesche Jugendherbergen, dee virum Zweete Weltkrich existéiert huet.

D'Grënnungsversammlung vun der L.A.J. war den 19. Abrëll 1934 am Regierungsgebai an der Stad. Si ass vum Regierungsconseiller Adolphe Scholtus presidéiert ginn; dobäi waren ë.&nbsp;a. de Professer Pierre-Joseph Müller, den Adolphe Belot vu Stengefort, de Jérôme Anders, Sekretär vun der *[[Union des villes et centres touristiques]]*, an den André Wolff. De P.J. Müller gouf President, an den A. Belot Sekretär.

An deem Moment gouf et véier Jugendherbergen am Land, an zwar zu Stengefort, Miersch, Réimech a Klierf. Am Oktober 1934 ass déi lëtzebuergesch Ligue um Kongress zu London an den internationale Verband vun de Jugendherbergen opgeholl ginn.

D'Regierung an d'Arbed hunn d'Ligue finanziell ënnerstëtzt. Scho kuerz no hirer Grënnung hunn de Prënz Jang an d'Prinzessin Elisabeth de Patronnage iwwer d'L.A.J. iwwerholl.

Nom Krich gouf et en neie Start fir d'Jugendherbergen. De 14. Februar 1946 huet sech am Siège vum *[[Office luxembourgeois de tourisme]]* e provisoresche Comité constituéiert, dee sech zum Zil gesat huet, d'Aktivitéit vun de Jugendherbergen nees unzekuerbelen. Dëse Comité huet sech den Numm *[[Centrale des auberges de jeunesse luxembourgeoises|Centrale des Auberges de Jeunesse Luxembourgeoises]]* ginn. D'Sekretariat vun där neier Organisatioun war am fréieren Hotel Staar an der Stad (Eck vun der *[[Avenue de la Gare (Stad Lëtzebuerg)|Avenue de la Gare]]* an der *[[Avenue de la Liberté (Stad Lëtzebuerg)|Avenue de la Liberté]]*) installéiert. D'Kompositioun vum provisoresche Comité war déi heiten: President: Prof. Pierre Frieden; Vizepresident: Carlo Hemmer; Sekretär: Robert Ginsbach; Tresorier: Jos. Elcheroth, Memberen: Prof. Simone Nitschké-Hansen, Jérôme Anders, Prof. Mathias Thinnes; Prof. Jos. Meyers, Prof. Léon Bollendorff, Georges Schmitt, Eug. Weber, Carlo Galowich.
Prosper Schroeder (Journalist)

De **Prosper Schroeder**, gebuer de 24.Dezember 1906 zu Diddeleng, an och do gestuerwen den 1. Dezember 1976, war e lëtzebuergesche Journalist. Hie war Redakter beim ''Wort'' an huet vill iwwer déi europäesch Entwécklung geschriwwen. Besonnesch zur Zäit vum Opbau vun den europäeschen Institutiounen (vun 1952 un) huet hien alles wat zu Lëtzebuerg a Stroossbuerg lass war vun no suivéiert an am Wort a senge Kolonne kommentéiert. Beim Lëtzebuerger Ausseminister Joseph Bech ass hien an an aus gaangen a war vun him héich geuecht.

## Bibliographie
* Schroeder, Prosper, 1972. Ein Leben im Dienste der Luxemburger Heimat. Luxemburger Wort Jg. 125, Nr. 39, S. 3. [Portrait vum Joseph Bech]
Jérôme Anders

De **Jérôme Anders**, gebuer den 23. Juni 1893 zu Lëtzebuerg, an do gestuerwen de 17. Juli 1983, war e lëtzebuergeschen Ekonomist, Journalist, Regierungsconseiller, Auteur a Moler (Aquarellist).

Hie war Sekretär vun der *[[Union des villes et centres touristiques]]*, déi 1933 gegrënnt gouf (de Virleefer vum dem *[[Office national du tourisme]]*) an um Opbau vun den éischte Jugendherbergen am Land bedeelegt.

1945 ass hie Chef vum *[[Service d'études et de documentation économiques]]*, dem Virleefer vum STATEC, ginn. 
De Rescht vu senger Karriär huet hien als "conseiller de gouvernement" gemaach.

Hie war Grënnungsmember an éischte Sekretär vun der *[[Société des écrivains luxembourgeois de langue française]]* (1934). Hie war och Matgrënner a reegelméissege Kollaborateur vun der Wochenzeitung *[[d'Lëtzebuerger Land]].*

## Publikatiounen (Auswiel)
**Le Grand-Duché de Luxembourg: historique, politique, économique et social*. Bruxelles: M. Lamertin, 1919. - 121 S.
**Essai sur l'évolution bancaire dans le Grand-Duché de Luxembourg: étude historique et économique.* - Luxembourg: Éd. luxembourgeoises, 1928, Luxembourg, J. Beffort. - 100 S.
**Le marché financier luxembourgeois.* - Paris ; Luxembourg ; Bruxelles: Office des Ed. internationales, 1932, Luxembourg: J. Beffort). - 171 S. (Études juridiques et économiques de l'"Écho de l'industrie" ; 2) 
**Le tourisme: industrie nationale.* - Luxembourg: Éditions Luxembourgeoises, 1933. - 113 S. (Études juridiques et économiques de l'"Écho de l'industrie") 
**Aspects de l'évolution économique du Grand-Duché de Luxembourg de 1950 à 1953.* - Luxembourg: Banque Internationale, 1953, Bruxelles, Th. Dewarichet. - 15 S. (Études économiques ; n° 6) 
**L'évolution économique du Grand-Duché de Luxembourg depuis la Libération: la classe moyenne.* - Luxembourg: Banque Internationale, [ca 1953], Bruxelles, Dewarichet. - 11 S. (Études économiques ; n° 3) 
**La Construction au Grand-Duché de Luxembourg depuis la Libération.* - Bruxelles: Impr. de la Banque Nationale de Belgique, 1955. - 12 S. (Études économiques ; no 12) 
**Le tourisme luxembourgeois depuis cent ans.* - Luxembourg: impr. Bourg-Bourger, 1961. - 67 S.
**L'industrie touristique au Grand-Duché de Luxembourg*. - Luxembourg: Université internationale de Sciences comparées, 1968. - 50 S. (Études économiques luxembourgeoises)

## Literatur
*Anonyme, 1983. *Monsieur Jérôme Anders a 90 ans.* In: Luxemburger Wort, Jg. 136(1983), Nr. 142, S. 7.
*Hausemer, G., 2006. *Luxemburger Lexikon. Das Großherzogtum von A–Z.* Éditions Binsfeld, Luxembourg, 479 S. (J. Anders: S. 17).
*Wilhelm, F., 1999. *La francophonie du Grand-Duché de Luxembourg.* Pécs-Vienne, A.E.F.E.C.O., 413 S. (J. Anders: S. 19).

## Kuckt och
* Lëscht vu lëtzebuergesche Schrëftsteller
## Um Spaweck
Goodluck Jonathan

De **Goodluck Ebele Jonathan**, gebuer den 20. November 1957 zu Otuoke, Nigeria, ass zanter dem 6. Mee 2010 Staatspresident vun Nigeria.

Hie war vun 2005 bis 2007 Gouverneur vum nigerianesche Bundesstaate Bayelsa, a vun 2007 un Vizepresident vun Nigeria.
Alphonse Sprunck

Den **Alphonse Sprunck**, gebuer den 18. Juni 1896 zu Ierpeldeng an der Gemeng Bous, a gestuerwen den 13. September 1983 an der Stad Lëtzebuerg, war e lëtzebuergesche Geschichtsprofesser, Historiker an Auteur.

Den Alphonse Sprunck war Conservateur an der Nationalbibliothéik an duerno do Direkter bis 1962.

## Publikatiounen (Auswiel)
* 1937: Aperçu historique et statistique de la bienfaisance publique à Luxembourg, établi à l'occasion du cinquantenaire de l'autonomie du Grand-Duché (1839-1889), in Jonghémecht: Blätter für heimatliches Schrift- und Volkstum, Jg. 11, H.3/4, p.&nbsp;77-82
* 1948: Die luxemburgische Auswanderung nach den Vereinigten Staaten um die Mitte des vorigen Jahrhunderts; in: Luxemburger Marienkalender, S. 50-54;
* 1952: Les derniers temps de l'Ancien Régime dans le Luxembourg wallon. In: A.J.A.L. t.83 1952 ss. 237-238.
* 1953: Le Duché de Luxembourg et la Révolution brabançonne; in: *Publications de la Section Historique de l'Institut Grand-ducal de Luxembourg*, PSH 73, p.&nbsp;7-155.
* 1955: Le Duché de Luxembourg et la Révolution brabançonne, (2e partie); in: PSH 74, p.&nbsp;7-119.
* 1956: Études sur la vie économique et sociale dans le Luxembourg au 18e siècle; Tome I: Les classes rurales. Luxembourg, Éditions du Centre, 143 p.
* 1956: Chronik des Luxemburgischen Weinbaus im vorigen Jahrhundert; in "Le Vignoble Luxembourgeois".
* 1957: Le Palais Grand–Ducal à travers les Âges; Luxembourg, Éditions du Centre, 81 p.
* 1959: Le gouverneur Willmar; Biographie nationale, Fascicule 10, S.539-644
* 1959: L'émigration des Luxembourgeois en Amérique méridionale dans la première moitié du 19e siècle; in: Collection "Les Amis de l'Histoire", Luxembourg, p.&nbsp;3-39
* 1960: Du roi Charles II d'Espagne à l'empereur Charles VI; in: PSH 78, p.&nbsp;7-344.
* 1963: Études sur la vie économique et sociale dans le Luxembourg au 18e siècle; Tome II: Les classes rurales (2e partie). Luxembourg, Éditions du Centre, 188 p.
* 1977: Logements Militaires dans la Forteresse de Luxembourg (1639-1794); Luxembourg, Éditions Krippler-Muller, 240 p. 
* 1980: Les routes du Luxembourg sous le Régime autrichien. La construction de la route Luxembourg-Namur sous Marie-Thérèse; in: Hémecht 32, p.&nbsp;323-342

## Gielchen
* 

## Literatur
* Meintz, Claude: *Alphonse Sprunck 1896-1983.* In: 400 Joer Kolléisch, Band II, éditions saint paul, Lëtzebuerg, 2003, ISBN 2-87963-419-9, S. 379-380.
* 1947: François-Xavier de Feller; Biographie nationale, Fascicule 01, p.&nbsp;123-254
* 1949: Jean Bertholet; Biographie nationale, Fascicule 02, p.&nbsp;323-379

## Kuckt och
* Lëscht vu lëtzebuergeschen Historiker
## Um Spaweck
* Claude Meintz: "Bio-bibliographie dʼAlphonse Sprunck (1896-1983)." *Heemecht* Jg 37 (1985), Nr 3, S.449 ff.
Jean Schoetter

De **Jean Schoetter**, och **Johann Schoetter**, gebuer den 31. Mäerz 1823 zu Esch-Sauer, a gestuerwen de 14. Juni 1881 an der Stad Lëtzebuerg, war e lëtzebuergeschen Historiker.
## Liewen a Karriär

An der Stad Lëtzebuerg, um Belair, gouf eng Strooss no him genannt.

## Bibliographie (Auswiel)
* *Einige kritische Erörterungen über die frühere Geschichte der Grafschaft Luxemburg*, 1859
* *Johann, Graf von Luxemburg und König von Böhmen*, 2 Bänn, 1865
* *Geschichte des Luxemburger Landes, nach besten Quellen*, 1882

## Kuckt och
* Lëscht vu lëtzebuergeschen Historiker
## Um Spaweck
D'Wäschfra

**D'Wäschfra** ass den Titel vun zwou lëtzebuergesche satireschen Zäitschrëften:
*D'Wäschfra (1868), erausgi vum Karl Becker;
* D'Wäschfra (2010), erausgi vum Groupe de presse Nicolas.
D'Wäschfra (2010)

***D'Wäschfra*** war eng lëtzebuergesch satiresch Wochenzeitung, déi tëscht dem 5. Februar 2010 an dem Mäerz 2013 erauskoum. Editeur war de Groupe de presse Nicolas.

Den Titel war eng Referenz op eng satiresch Zeitung mam selwechten Numm, déi am 19. Joerhonnert zu Lëtzebuerg e grousse Succès hat.

Nodeem se ufanks eemol d'Woch erauskoum, ass hir Periodicitéit am Mee 2010 op all zwou Wochen an zanter dem September 2010 op eemol am Mount erofgaangen. Zanter Mäerz 2013 ass keng nei Nummer méi erauskomm.
## Kuckt och
* Lëscht vun Zeitungen an Zäitschrëften zu Lëtzebuerg